न्यूज़ ब्रीफ
आईसीआईसीआई बैंक देगा रेल टिकट बुकिंग की सुविधा
चंडीगढ़| आईसीआईसीआईबैंक लिमिटेड ने एक ऐसी सुविधा को लॉन्च किये जाने की घोषणा की, जिसकी मदद से उपयोगकर्ता इसकी वेबसाइट पर ऑनलाइन रेल टिकट बुक कर सकते हैं। बैंक के डायरेक्टर राजीव सभरवाल ने बताया कि भारतीय रेलवे की कंपनी आईआरसीटीसी के साथ मिलकर यह सुविधा उपलब्ध कराई जा रही है। आईसीआईसीआई बैंक देश का पहला ऐसा बैंक है, जिसने अपनी वेबसाइट पर ऐसी सुविधा उपलब्ध कराई है। आने वाले समय में ये सर्विस मोबाइल बैंकिंग एप्प ‘आई-मोबाइल’ और डिजिटल बैंक,‘पॉकेट्स’ पर उपलब्ध होगी।
16हजार रुपए तक महंगी होगी होंडा कार
नई दिल्ली| कच्चेमाल की लागत के असर को कम करने के लिए होंडा कार्स इंडिया जनवरी से विभिन्न मॉडल की कीमतों को 16 हजार रुपए तक बढ़ा रही है। होंडा कार्स के सीनियर वाइस प्रेसिडेंट (मार्केटिंग एंड सेल्स) जनेश्वर सेन ने बताया कि मॉडल के आधार पर होंडा कारों की कीमत 10,000 से 16,000 रुपए तक बढ़ाई जाएगी। कीमतों में इजाफा कच्चे माल की लागत के असर को कम करने के लिए किया जा रहा है।
देशमें ही घूमने को तरजीह दे रहे भारतीय
नई दिल्ली| इनसर्दियों की छ़ुट्टियों में देशवासी विदेश के मुकाबले घरेलू पर्यटन स्थलों पर घूमने जाने को तरजीह दे रहे हैं। ऑनलाइन ट्रैवल कंपनी मेकमाईट्रिप के मुताबिक 88 फीसदी लोगों ने यात्रा के लिए बुकिंग देश में ही विभिन्न जगहों के लिए कराई हैं। कंपनी ने यह दावा ग्राहकों द्वारा इस साल जनवरी से नवंबर 2015 के बीच, क्रिसमस-न्यू ईयर की छ़ुट्टियों के लिए कराई गई यात्रा की वास्तविक बुकिंग के विश्लेषण पर आधार पर किया है। अध्ययन से यह बात भी सामने आई है कि लोग इस मौके पर देश के बाहर छुट्टियां मनाने पर 7.5 गुना अधिक रकम खर्च कर रहे हैं।
kas_Deva hin_Deva hin_Deva hin_Deva hin_Deva hin_Deva hin_Deva